
				BESTELAKO XEDAPENAK

				GOBERNANTZA PUBLIKO ETA AUTOGOBERNU SAILA

				864

				AGINDUA, 2021eko urtarrilaren 7koa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baitira Fundación Elai Alairen estatutuetan egindako aldaketak.

				Ikusi eta aztertu da Euskal Autonomia Erkidegoko Fundazioen Erregistroan inskribatzeko eskatzeko aurkeztutako espedientea.

				AURREKARIAK

				Lehenengoa.– 2020ko urriaren 21ean, Gobernantza Publiko eta Autogobernu Saileko erregistroan telematikoki sartu zen Fundación Elai Alairen estatutuen aldaketaren inskripzioaren eskabidea. Horrekin batera, administrazio-espedientean dagoen dokumentazioa aurkeztu zen.

				Bigarrena.– 2020ko azaroaren 23ko idazki baten bidez, Fundazioen Erregistroak fundazioari eskatu zion igorritako dokumentazioan antzemandako akatsak zuzentzeko. Eskritura publikoa eta estatutuen testu bategina.

				Hirugarrena.– 2020ko abenduaren 29an, gorago aipatutako eskaeran adierazitako akatsak zuzentzeko, espedientean dagoen dokumentazioa sartu zen Gobernantza Publiko eta Autogobernu Sailaren Erregistroan:

				1.– Estatutuak aldatzeko Eskritura Publikoa, zeina 2020ko abenduaren 10ean egiletsi baitzen Eduardo Perales Sotomayor Portugaleteko notario jaunaren aurrean (protokolo-zenbakia: 1.804).

				2.– Estatutuen testu bategina.

				Laugarrena.– Eskritura publiko horretan sartu zen fundazioaren Patronatuko idazkari Ana García Carbajo andreak, presidentearen oniritziarekin, 2020ko irailaren 2an egindako ziurtagiria, Patronatuak 2020ko otsailaren 17an egindako bilerarena, zeinean, besteak beste, erabaki hauek onartu baitziren:

				– Estatutuen 8. artikulua aldatzea, Patronatuaren osaerari buruzkoa.

				Bosgarrena.– Euskal Autonomia Erkidegoko Fundazioen Erregistroaren zerbitzu teknikoek espedientea aztertu dute eta ondoren, ebazpen-proposamena egin dute. Hona hemen horretarako kontuan hartu dituzten

				ZUZENBIDEKO OINARRIAK

				Lehenengoa.– Gobernantza Publiko eta Autogobernuko sailburuak eman behar du, agindu bidez, estatutuak aldatzeko espediente honi buruzko ebazpena, honako arau hauetan xedatutakoarekin bat etorrita: Euskal Autonomia Erkidegoko Fundazioen Babesletzaren eta Erregistroaren Erregelamendua onartzen duen uztailaren 23ko 115/2019 Dekretuaren 3.1.a) artikulua; Euskal Autonomia Erkidegoko Administrazioko sailak sortu, ezabatu eta aldatzeko eta horien egitekoak eta jardun-arloak finkatzeko Lehendakariaren irailaren 6ko 18/2020 Dekretuaren 7.1.n) artikulua; eta Gobernantza Publiko eta Autogobernu Sailaren egitura organikoa eta funtzionala ezartzen duen apirilaren 11ko 71/2017 Dekretuaren 3.1 artikulua.

				Bigarrena.– Espedientearekin batera, funtsezkotzat jotzen diren dokumentu eta datu guztiak aurkeztu dira. Horrela, bereziki betetzen dira Euskal Autonomia Erkidegoko Fundazioei buruzko ekainaren 2ko 9/2016 Legearen 37. eta 51.2 artikuluetan eta Euskal Autonomia Erkidegoko Fundazioen Babesletzaren eta Erregistroaren Erregelamendua onartzen duen uztailaren 23ko 115/2019 Dekretuaren 42. artikuluan eskatutako betekizunak. Gainera, estatutuetan egindako aldaketak bat datoz aplikatzekoak diren lege eta erregelamenduetan xedatutakoarekin.

				Aipatutako arauak eta aplikatzekoak diren gainerako arauak ikusita, hau

				EBAZTEN DUT:

				Lehenengoa.– Euskal Autonomia Erkidegoko Fundazioen Erregistroan inskribatzea, agindu honen datarekin, Fundación Elai Alairen estatutuetan egindako aldaketa, fundazioaren Patronatuak 2020ko otsailaren 17an erabakitakoa, betiere 2020ko abenduaren 10ean Eduardo Perales Sotomayor Portugaleteko notario jaunaren aurrean egiletsitako eskritura publikoaren zehaztapenekin bat etorrita (protokolo-zenbakia: 1.804).

				– Estatutuen 8. artikulua aldatzea, Patronatuaren osaerari buruzkoa.

				Bigarrena.– Agindu hau Euskal Herriko Agintaritzaren Aldizkarian argitaratzea eta interesdunei bidaltzea.

				Agindu honek amaiera ematen dio administrazio-bideari, eta, haren aurka, aukerako berraztertze-errekurtsoa aurkez dakioke Gobernantza Publiko eta Autogobernuko sailburuari, hilabeteko epean, agindua jakinarazi eta hurrengo egunetik aurrera; bestela, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusiko Administrazioarekiko Auzien Salan, bi hilabeteko epean, agindua jakinarazi eta hurrengo egunetik aurrera.

				Vitoria-Gasteiz, 2021eko urtarrilaren 7a.

				Gobernantza Publiko eta Autogobernuko sailburua,

				OLATZ GARAMENDI LANDA.

